Ibai Llanos

Ibai Llanos Garatea (Deustu, 1995eko martxoaren 26a) bizkaitar Interneteko izar, streamer, youtuber eta e-sport-casterra da. YouTuben, Twitchen milaka jarraitzaile ditu.

 Biografia 
2014an, 19 urte besterik ez zituela, Bideo-joko Profesionalen Ligan sartu zen, enpresa berak egindako casting bat gainditu ondoren. Ander Cortés lagunarekin batera sartu zen. Abuztuan League of Legendseko bere lehen partida aurkeztu zuen, wSystem eta PainGaming artekoa. 2015. urteko urtarrilera arte, ez zion EU LCS txapelketako lehiaketak aurzkezteari ekin.

2016an, Bilbotik Bartzelonara aldatu zen, caster gisa lanaldi osoan lan egin ahal izateko. Egun Valldoreixen bizi da.

2019ko otsailean Ubeat katerako late night bat (Hoy no se sale deitua) aurkezteari ekin zion, gaur egun Bruno Feliu rapariarekin batera aurkezten duena.

Handik urtebetera, 2020ko otsailean, BPLan zuen lana utzi eta G2 Esports taldearentzat eduki esklusiboaren sortzaile izatera igaro zela iragarri zuen. Gaur egun, Twitchen edukiak sortzen ematen du denbora osoa.

Streamer gisa hainbat ekitaldi jendetsu antolatu ditu, hala nola La Liga Santander Challenge. La Liga Santander Challenge La Liga Santander eta Banco Santanderrekin elkarlanean egindako ongintzazko ekitaldi bat izan zen, Espainian 2020ko martxoan COVID-19ren ondorioz jasandako konfinamenduan garatua. Ekitaldiak milioi bat ikusle baino gehiago izan zituen eta 180.000 euro baino gehiago lortu zituen ongintzazko kausetarako. Vizz Agency eta Sony Musicekin batera, IbaiVision, Eurovision antzeko lehiaketa bat, ere antolatu zuen.

 Erreferentziak 

 Kanpo estekak 

Kategoria:Deustuarrak
Kategoria:Bizkaiko telebista aurkezleak
Kategoria:Euskal Herriko youtuberrak
Kategoria:Interneteko ospetsuak